recursal/SuperWikiNEXT-32B huggingface dataset:
**வி. கே. பிரகாஷ்** (பிறப்பு: அக்டோபர் 12, 1960) ஒரு இந்திய திரைப்பட இயக்குனரும், நடிகருமாவார். இவர் திரைப்படங்கள், இசைக் காணொளிகள் மற்றும் விளம்பரங்களை உருவாக்குகிறார். மேலும் மலையாள மொழியில் முக்கியமாக பணியாற்றுகிறார். ஆனால் தெலுங்கு, மராத்தி, கன்னடம் மற்றும் பாலிவுட் படங்களையும் இயக்கியுள்ளார்.  இவரது அறிமுக படமான *புனரதிவாசம்* (2000) மலையாளத்தில் சிறந்த திரைப்படத்திற்கான தேசிய திரைப்பட விருதையும், சிறந்த அறிமுக இயக்குனருக்கான கேரள மாநில திரைப்பட விருதையும் வென்றது.  இவரது *நிர்ணயகம்* (2015) திரைப்படம் பிற சமூக பிரச்சினைகள் குறித்த சிறந்த படத்திற்கான தேசிய திரைப்பட விருதை வென்றது.

ஆரம்ப கால வாழ்க்கை
------------------

பாலகாட்டில் ஒரு மலையாள குடும்பத்தில் பிறந்தார். தற்போது பெங்களூரில் உள்ள இவர், *டிரெண்ட்ஸ் ஆட்ஃபில்ம் மேக்கர்ஸ்* என்ற பெயரில் தனது சொந்த விளம்பர திரைப்பட தயாரிப்பு நிறுவனத்தை நடத்தி வருகிறார். விளம்பரத் திரையுலகில் தனது வாழ்க்கையைத் தொடங்குவதற்கு முன்பு திருச்சூர், கோழிக்கோடு பல்கலைக்கழகத்தில் படித்தார்.

சொந்த வாழ்க்கை
--------------

இவர் சஜிதா என்பவரை மணந்தார். தம்பதியருக்கு காவ்யா என்ற மகள் உள்ளார்.

குறிப்புகள்
-----------

1. ↑  "VK Prakash". Facebook. 14 February 2013 அன்று பார்க்கப்பட்டது.
2. ↑  "VK Prakash interview". *Mathrubhumi*. 15 December 2013 அன்று மூலம் பரணிடப்பட்டது. 14 December 2013 அன்று பார்க்கப்பட்டது.
3. ↑  "Manorama Online Latest Malayalam News. Breaking News Events. News Updates from Kerala India". 2015-04-02 அன்று மூலம் பரணிடப்பட்டது. 2021-01-29 அன்று பார்க்கப்பட்டது.
4. ↑
5. ↑  "V. K. Prakash interview". *Mathrubhumi*. 17 December 2013 அன்று மூலம் பரணிடப்பட்டது. 15 December 2013 அன்று பார்க்கப்பட்டது.
6. ↑  "Lifestyle - VK Prakash". *Mathrubhumi*. 6 December 2013 அன்று மூலம் பரணிடப்பட்டது. 11 December 2013 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் வி. கே. பிரகாசு
**விந்து முந்துதல்** *(premature ejaculation)* என்பது ஒரு ஆண் தனது பாலியல் துணை விரும்புவதற்கு முன்னோ அல்லது தானே விரும்பும் முன்னோ விந்துவை வெளித்தள்ளுதல் ஆகும்.

வரையறை
------

மேற்கண்ட வரையறையில் இவ்வளவு நேரத்திற்கு முன்னமே விந்து வெளிவருதல் என்பது போன்ற திட்டவட்டம் எதுவும் இல்லை. ஓருவர் 10 நிமிடத்தில் உச்சநிலை அடைகிறார். அவரின் பாலியல் துணை 20 நிமிடத்தில் உச்சநிலை அடைகிறார் என்றும் கொண்டால் இது விந்து முந்துதல் ஆகும். இதே 10 நிமிடத்தில் இன்னொருவர் உச்ச நிலை அடைவதாகவும் ஆனால் அவரின் பாலியல் துணை 8 நிமிடங்களுக்குள்ளாகவுமே உச்சநிலை அடைவதாகவும் கொண்டால் இது விந்து முந்துதல் அன்று.

காரணம்
------

இது உடல்ரீதியாக உள்ள எந்தப் பிரச்சினையாலும் ஏற்படுவதில்லை. முற்று முழுதாக மனம் சம்பந்தப்பட்டதாகும். ஆணிடம் ஏற்படுகின்ற அச்ச நிலை, ஆரம்ப காலத்தில் ஏற்படும் பதட்டம், தன்னால் துணையை திருப்திப்படுத்த முடியுமா என்ற சந்தேகங்களே இந்த நிலையைத் தோற்றுவிக்கிறது. இதனாலேயே உறவில் ஈடுபடத்தொடங்கிய காலத்தில் அநேகமான ஆண்கள் இதனால் பாதிக்கப்படுகின்றார்கள்.

தீர்வு
------

இந்தப் பிரச்சினையில் இருந்து வெளிவருவதற்கு பாலியல் துணையின் உதவியும் தேவைப்படுகிறது. முதலில் ஆண் மனதளவில் தன்னைத் திடப்படுத்திக் கொள்வதோடு மனதை இலகுவாக்கிக் கொள்ள வேண்டும். உறவில் ஈடுபடும்போது தொடக்கத்திலேயே புணர்ச்சியை நோக்கி செல்லாமல் அதற்கு முன் தொடுகை செய்கைகள்(Foreplay) மூலம் உணர்வுகளைப் பரிமாறிக்கொள்ள வேண்டும். இதன் போது ஆணுறுப்பிலே தொடுகை ஏற்படுவதை இறுதிவரை தவிர்க்க வேண்டும். பின் ஆண் உறவில் ஈடுபடும் போது உச்சநிலை நெருங்கி வரும்போது புணர்ச்சியை நிறுத்தி சற்று மனதை இலகுவாக்கி (relax) மீண்டும் புணர்ச்சியை ஆரம்பித்து, உச்ச நிலை அடையும் நிலை வரும் போது புணர்ச்சியைத் தவிர்த்து சற்று ஓய்வெடுத்து மீண்டும் புணர்ச்சியில் ஈடுபட வேண்டும். இவ்வாறு செய்வதால் நாளடைவில் இந்தப் பிரச்சினையில் இருந்து விடுபடலாம்.

மேற்கோள்கள்
-----------

1. ↑  "Web MD: Premature Ejaculation Main Directory".
2. ↑  "காப்பகப்படுத்தப்பட்ட நகல்". 2014-08-14 அன்று மூலம் பரணிடப்பட்டது. 2014-05-07 அன்று பார்க்கப்பட்டது.
**இராணி ஜெத்மலானி** மகளிர் உரிமைகளுக்காகப் போராடிய செயற்பாட்டாளரும் இந்திய உச்ச நீதி மன்றத்தில் வழக்கறிஞராக பணியாற்றியவரும் ஆவார். இந்தியாவின் பிரபல வழக்கறிஞரான ராம் ஜெத்மலானியின் மகளாவார். மும்பையில் வசித்துவந்த இவர் வரதட்சணைக் கொடுமைகளுக்கும் மணமகள்கள் எரிக்கப்படுவதற்கும் எதிராக போராடிய ஒரு சமூக சேவகராகவும் அறியப்பட்டார். 1977ஆம் ஆண்டில் ஜனதா கட்சியில் உறுப்பினராக இருந்தவர். மூன்று முறை மக்களவைக்குப் போட்டியிட்டபோதும் வெற்றி பெறவில்லை. தமது வழக்கறிஞர் பணியைத் தொடங்கும் முன்னர் மும்பையின் *கிசன்சந்த் செல்லாராம் கல்லூரியில்* சட்ட பேராசிரியராகப் பணியாற்றியுள்ளார்.

குடும்பம்
---------

முன்னாள் இந்திய சட்ட அமைச்சரும் பிரபல உச்சநீதிமன்ற வழக்கறிஞருமாகிய ராம் ஜெத்மலானிக்கும் துர்கா ஜெத்மலானிக்கும் பிறந்தவர். ராணி ஜெத்மலானியின் சகோதரி ஷோபா & சகோதரர்கள் மகேஷ், ஜானக் ஆவர்.
பல ஆண்டுகளுக்கு முன்னரே தத்து எடுத்து வளர்த்த மகனும் ஓர் வழக்கறிஞர் ஆவார்.

செயற்பாடு
---------

மகளிர் உரிமைகள் குறித்து மிகவும் துடுப்பான செயற்பாட்டாளராக விளங்கினார். மகளிருக்கு எதிரான தீயச்செயல்களுக்கு எதிராக *மகிளா தக்சத சமிதி* என்ற அமைப்பை நிறுவினார். *கமிட்2சேஞ்ச்* என்ற அமைப்பின் வாரியக்குழு உறுப்பினராக வரதட்சணை கொடுமைகளுக்கு எதிராகப் போராடினார். குற்ற விசாரணைகளில் பொதுநல வழக்குகள் தொடர்ந்து ஓர் புதிய போக்கை உருவாக்கினார். பெண்களுக்கு எதிரான பழமையான பழக்க வழக்கங்கள் குறித்து ஆயவும் எதிர்க்கவும் *WARLAW (மகளிர் செயல் ஆய்வு மற்றும் மகளிருக்கான சட்ட செயல்)* என்ற அமைப்பை இணைநிறுவனராக உருவாக்கினார். இந்த அமைப்பு சட்டங்கள் ஆக்கமும் செயற்பாடும் பாலின நடுநிலையாக அமையவும் பாடுபடுகிறது.

மறைவு
-----

1995ஆம் ஆண்டு கல்லீரல் மாற்று சிகிட்சை மேற்கொண்ட இராணி 2002ஆம் ஆண்டில் சிறுநீரக மாற்றமைப்பு சிகிட்சையும் மேற்கொண்டுள்ளார். தொடர்ந்த சிறுநீரக செயலிழப்பால் 2011 ஆம் ஆண்டு டிசம்பர் 31 ஆம் தேதி இராணி ஜெத்மலானி காலமானார்.

மேற்கோள்கள்
-----------

1. 1 2 3 4  Social activist Rani Jethmalani passes away பரணிடப்பட்டது 2012-01-07 at the வந்தவழி இயந்திரம், த இந்து பார்க்கப்பட்ட நாள்= சனவரி 1,2012
இராஜ் மகால், ஜெய்ப்பூர்
இராஜ் மகாலிலுள்ள ஒரு தோட்டம்
**இராஜ் மகால்** (*Raj Mahal*) என்பது ராஜஸ்தானின் ஜெய்ப்பூர் இராச்சியத்தின் முந்தைய மகாராஜாவின் அரண்மனையாகும்.

வரலாறு
------

இதன் அசல் கட்டுமானம் 1729ஆம் ஆண்டுக்கு முந்தையது. பின்னர், காலப்போக்கில் புதுப்பிக்கப்பட்டு மாற்றப்பட்டது. 1821ஆம் ஆண்டில் இது ராஜ்புதனத்தில் வசித்த பிரித்தானிய அரசப் பிரதிநிகளின் உத்தியோகப்பூர்வ இல்லமாக மாறியது. இது எழில்படுக் கலை பாணியில் புதுப்பிக்கப்பட்டது. சுதந்திரத்திற்குப் பிறகு 1958இல் மகாராஜா இரண்டாம் மன்சிங் இதை தனது தனி இல்லமாக மாற்றினார்.

இந்த அரண்மனையை பார்வையிட்டவர்களில் ஐக்கிய இராச்சியத்தின் இரண்டாம் எலிசபெத், எடின்பர்க் டியூக், ஜாக்குலின் கென்னடி ஒனாசிஸ், ஈரானின் ஷா, மவுண்ட்பேட்டன் பிரபு , திருமதி மவுண்ட்பேட்டன், சார்லசு, வேல்சு இளவரசர், டயானா, வேல்ஸ் இளவரசி ஆகியோர் அடங்குவர்.

வடிவமைப்பாளர் ஆதில் அஹ்மத் அரண்மனையை சொகுசு விடுதியாக மாற்றி மீட்டெடுக்க நியமிக்கப்பட்டார்.

இதனையும் காண்க
--------------

* ஹவா மஹால்
* ஜல் மகால்
* ஜந்தர் மந்தர் (ஜெய்ப்பூர்)
* ஆம்பர் கோட்டை
* ஜெய்கர் கோட்டை
* நாகர்கர் கோட்டை
* ஜெய்பூர் இராச்சியம்
* இராம்பாக் அரண்மனை, ஜெய்ப்பூர்

மேற்கோள்கள்
-----------

1. ↑  "Sujan Rajmahal Palace Jaipur | Rooms Price | Online Booking". *www.heritagehotelsofindia.com*.
2. 1 2  "Sujan Rajmahal Palace Jaipur | Rooms Price | Online Booking". *www.heritagehotelsofindia.com*."Sujan Rajmahal Palace Jaipur | Rooms Price | Online Booking". *www.heritagehotelsofindia.com*.

வெளி இணைப்புகள்
---------------

* பொதுவகத்தில் இராஜ் மகால், ஜெய்ப்பூர் தொடர்பாக ஊடகக் கோப்புகள் உள்ளன.
* SUJÁN Rajmahal Palace | Boutique Luxury Palace Hotel | Jaipur, Rajasthan, India
**ராமாயணமா? கீமாயணமா?** என்ற நூல் எம். ஆர். ராதாவால் எழுதப்பட்டது. இது டிசம்பர், 1954ம் ஆண்டு பாரதி அச்சகம், குடந்தை பதிப்பகத்தால் வெளியிடப்பட்டது. இதன் புதிய பதிப்பை அன்பு அச்சகம், மதுரை 2008ம் ஆண்டு வெளியிட்டது.

எம்.ஆர் ராதா முன்னுரை
---------------------

*அய்யர், அய்யங்கார், ஆச்சாரியார், சாஸ்திரி, சர்மாக்களின் மூல(சமசுகிருத) மொழிபெயர்ப்புக்கள் அறிஞர்களின் சொல்லோவியங்கள், ஆராய்ச்சியாளர்களின் கருத்துக்கள், இத்தகைய அடிப்படையிலேயே எழுந்ததுதான் என் ராமாயண நாடகம்.*
வினா விடுத்தவர்களுக்கும் விடைபகரும், நோக்கமே உருவானது இச்சிறு நூல். ஐயப்பாடுடைய அக்ரகாரங்களுக்கு ஆதாரம். வேதனைப்படும் ஆத்தீக நண்பர்களுக்கு விளக்கம். விருப்பு வெறுப்பின்றி நடு நிலைமை வகித்து இதைப்படிக்கின்ற வாசகர்கள் கூறட்டும் இது ராமாயணமா? கீமாயணமா என்று? முடிவை மக்களிடம் விட்டு விடுகின்றேன்.

நூலைப்பற்றி பெரியார்
--------------------

நடிகவேள் எம்.ஆர் இராதா அவர்களால் நாடகரூபமாய் நடிக்கப்படும் இராமாயணம் என்னும் நாடகத்தைப் பார்த்தேன். மிக்க மகிழ்ச்சியடைந்தேன்.அவர் நாடகத்தில் நடிக்கும் பாகங்கள் குறிப்புகள் அவ்வளவும் அனேகமாக வால்மீகி இராமாயணம் என்னும் நூலில் காணப்படும் உண்மைகள்.
இந்த உண்மைகளை மக்கள் அறியாமல் இருக்க வேண்டுமென்றே பலர் மறைத்தும், திரித்தும், அடியோடு புது விடயங்களை புகுத்தியும் வந்ததினால் பெரும்பாலான மக்களுக்கு ராமாயண உண்மைத் தத்துவம் தெரியாமல் போய்விட்டது.
நான் சுமார் 35 ஆண்டுகளுக்கு முன்பிருந்தே இராமாயண ஆராய்ச்சி செய்து அதன் தன்மையையும் உண்மையையும் சொற்பொழிவாலும் பத்திரிக்கையாலும் ஆராய்ச்சி நூல் என்பதினாலும் மக்களுக்கு வெளியிட்டு வந்ததினாலும் அவை மக்களிடையில் சாதாரணமாக பரவுவதற்கு முடியாமல் போய்விட்டது. 
இப்போது நடிகவேள் ராதா அவர்கள் பெரும்பாலும் எனது ஆராய்ச்சிக்கருத்துக்களையே தழுவி நாடகரூபமாக்கி நடிக்க முன்வந்திருப்பதானது மிகவும் பாராட்டத்தக்கதாகம் என்பதோடு இதுவரையும் யாரும் செய்யமுடியாத இக்காரியத்தை இவரே முதலாக நடிக்க முன்வந்த இவரது துணிவையும் நான் பாராட்டுகின்றேன்.

நூலைப்பற்றி அண்ணா
-----------------

நடிகவேள் இராதா நடத்தும் இராமாயணம் நாட்டிலே இன்று ஏற்பட்டிருக்கும் இன எழுச்சிக்கு ஓர் எடுத்துக்காட்டாக அமைந்திருக்கிறது. வால்மீகியின் ராமாயணத்தை மெருகளிப்பதாக கூறிக்கொண்டு கம்பன் தமிழகத்தாருக்கு ஓர் கரைபடிந்த காவியத்தைத் தந்து சென்றான். அதன் பயனாக இராமாயணம் கலாச்சார போரின் விளைவாக ஆரிய காவியங்களின் உண்மைகளும், தன்மைகளும் விளக்கப்பட்டு வருகின்றன. இதற்கு உறுதுணையாக ராதாவின் ராமாயணம் அமைந்திருக்கிறது. இன எழுச்சியும் மனத்துணிவும் நடிப்புத் திறனும் ஒருங்கே அமையப்பெற்ற நடிகவேள் இராதா அவர்கள், இந்த நாடகம் மூலம் நாட்டு விடுதலைக் கிளர்ச்சிக்கு சிறந்த தொண்டாற்றுகிறார் என்று மகிழ்ந்து பாராட்டுகிறேன்.
தொலைக்காட்சி ஒளிபரப்பு in தமிழ்நாடு, இந்தியாவார்ப்புரு:SHORTDESC:தொலைக்காட்சி ஒளிபரப்பு in தமிழ்நாடு, இந்தியா
**ராமேசுவரம் தொலைக்காட்சி கோபுரம்** (*Rameswaram TV Tower*) தமிழ்நாட்டில் உள்ள ராமேசுவரத்தின் சல்லிமலையில் உள்ளது. இந்த கோபுரம் 323 மீட்டர் (1059.7 அடி) உயரம் உடையது. ராமேசுவரம் தொலைக்காட்சி கோபுரம் இந்தியாவில் உள்ள உயரமான கட்டமைப்புகளுள் ஒன்றாகும். இந்த கோபுரம் தூர்தர்ஷனால் தொலைக்காட்சி ஒளிபரப்புக்கு பயன்படுத்தப்படுகிறது. இந்த கட்டமைப்பு வலுவான கான்கிரீட் சிமெண்ட் கலவையால் உருவாக்கப்பட்டது.

நிலவியல்
--------

இராமேசுவரம் தொலைக்காட்சி கோபுரம் இராமேசுவரம் நகரத்தில் அமைந்துள்ளது. இது தென்னிந்திய மாநிலமான தமிழ்நாட்டில் நிர்வாக மாவட்டமான இராமநாதபுரம் மாவட்டத்தில் உள்ள ஒரு சிறிய கடற்கரையோர நகராட்சி ஆகும்.

ஒளிபரப்பு
---------

இங்கிருந்து 1995 ஆண்டிலிருந்து தூர்தர்ஷன் தொலைக்காட்சி மற்றும் அனைத்திந்திய வானொலி சேவைகள் ஒளி,ஒலி பரப்பட்டுகின்றன. இலங்கைக்கும் இங்கிருந்து ஒளிபரப்பு சேவை கிடைத்துவந்தது. இந்தக் கோபுரத்தின் உச்சியில் உள்ள விளக்கு இராமேசுவரம் மீனவர்களுக்கு கலங்கரை விளக்குபோல விளங்கியது. இந்தியா முழுவதும் உள்ள தூர்தர்சனின் தரைவழி ஒளிபரப்பு சேவையை மூட ஒன்றிய அரசு முடிவெடுத்ததால் இராமேசுவம் கோபுரத்தின் தொலைக்காட்சி ஒளிபரப்பபானது 2021 திசம்பர் 31 முதல் நிறுப்பட்டடுவதாக அறிவிக்கப்பட்டது.

மேற்கோள்கள்
-----------

1. 1 2  .
2. ↑  "இந்தியா முழுவதும் தூர்தர்ஷன் தரைவழி ஒளிபரப்பு நிறுத்தம்: 14 ஆயிரத்துக்கும் மேற்பட்ட ஊழியர்களின் வேலைக்கு சிக்கல்". *Hindu Tamil Thisai*. 2021-12-12 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ராமேசுவரம் தொலைக்காட்சி கோபுரம்***   
என்பதின் ஊடகங்கள் உள்ளன. 

* விக்கிமேப்பியாவில் அமைவிடம்
**ராமாயணத்தை தடை செய்** என்ற நூல் எம். ஆர். ராதாவால் எழுதப்பட்டது. இது டிசம்பர், 1954ம் ஆண்டு ராணி பதிப்பகம் வெளியிட்டது. இதன் இரண்டாம் பதிப்பை சிந்தனை பதிப்பகம் டிசம்பர், 1996ம் ஆண்டு வெளியிட்டது. அதன் பின்பு 5 பதிப்புகள் வெளியாகியிருக்கின்றது.

முன்னுரையில் எம்.ஆர். ராதா
--------------------------

*சிறையிலே எழுந்த சிந்தனையல்ல இச்சிறு நூல். வழங்கிய உரிமைகளைப் பறிக்கும் போது எழுந்த வயிற்றெரிச்சல், எண்ண. எழுத, பேச, எடுத்து செல்ல, உரிமை அளித்திருக்கிற அரசாங்கத்தில், ராமாயண நாடகத்திற்கு 144 தடை!*
ஒரு சிலர் மனம் புண்படுகிறதாம்! கடவுளாக கருதிவந்த ராமனை இழிவுபடுட்டுதகிறேனாம். தாயான சீதையை தரக்குறைவாக பேசுகிறேனாம். இப்படியெல்லாம் காரணம் காட்டுகிறார்கள் தடை செய்தவர்கள்.
சட்டத்தைக் காட்டினாலும், தடை செய்தாலும் சிறையிலடைத்தாலும், உண்மையை மக்கள் உணரத்தான் போகிறார்கள். உள்ளத்தில் ஊறிய கருத்தை சட்டம் அழித்துவிட்டதாக சரித்திரமே கிடையாது.
உண்மை ஊழல்களாக இருக்கும் போது, புரட்டுகள் எல்லாம் புனிதமாக்கப்பட்டிருக்கும் போது, ஆபாசங்கள் ஆண்டவன் லீலையாகியிருக்கும் போது, இருப்பதை எடுத்து செல்வது தவறா? நடித்துக்காட்டுவதுதான் தவறா? தீர்ப்பு கூறட்டும் திராவிட பெருங்குடி மக்கள்.
**பேர்னாசு கிறீக்** (Furnace Creek) என்பது, ஐக்கிய அமெரிக்காவின் கலிபோர்னியாவில் உள்ள இன்யோ கவுன்டியில் அமைந்துள்ள ஒரு இடம் ஆகும். மக்கள்தொகைக் கணக்கெடுப்புக்கு உரிய அலகொன்றாகக் குறிப்பிடப்பட்டிருக்கும் இவ்விடத்தின் மக்கள்தொகை 31 மட்டுமே. கடல் மட்டத்துக்குக் கீழ் 190 அடிகள் (58 மீட்டர்) மட்டத்தில் அமைந்துள்ள இவ்விடமே ஐக்கிய அமெரிக்காவில் மிகத் தாழ்ந்த மக்கள்தொகைக் கணக்கெடுப்பு அலகு ஆகும். பயணிகள் மையம், அருங்காட்சியகம், சாவுப் பள்ளத்தாக்கு தேசியப் பூங்காவின் தலைமையகம் என்பன பேர்னாசு கிறீக்கில் அமைந்துள்ளன. பேர்னாசுக் கிறீக்கைச் சுற்றிலும் தேசிய பூங்காச் சேவையின் பெருமளவு பொது முகாம் திடல்கள் அமைந்துள்ளன.

  

சுற்றுலாப் பயணிகளின் வசதிக்காகத் தனியாருக்குச் சொந்தமான "பேர்னாசு கிறீக் இன் அன்ட் பேர்னாசு கிறீக் ரிசோர்ட்" (Furnace Creek Inn and Furnace Creek Ranch) என்னும் விடுதியும் இங்கு உள்ளது. இவ்விடுதியோடு சேர்ந்து அமைந்துள்ள "கோல்ப் திடல்" உலகிலேயே மிகத் தாழ்வான பகுதியில் அமைந்துள்ள "கோல்ப் திடல்" ஆகும். இது கடல் மட்டத்துக்குக் கீழ் 214 அடிகளில் (65 மீட்டர்) அமைந்துள்ளது. கோடையில் இங்கு வெப்பநிலை 125°ப (52°ச) ஐத் தாண்டும் ஆதலால், இக் காலத்தில் பெரும்பாலான தங்கும் வசதிகள் மூடப்பட்டிருக்கும். பேர்னாசு கிறீக்கில் ஒரு உணவகம், சிற்றுண்டியகம், கடை, எரிபொருள் நிலையம் என்பனவும் உள்ளன. பேர்னாசி கிறீக் வானூர்தி நிலையம், பூங்காத் தலைமையகத்துக்கு மேற்கே முக்கால் மைல்கள் (1.21 கிமீ) தொலைவில் இருக்கிறது.

குறிப்புகள்
-----------

1. ↑  U.S. Geological Survey Geographic Names Information System: பேர்னாசு கிறீக், கலிபோர்னியா
ஜப்பானிய பின்னல் கவசம்
**பின்னல் கவசம்**  (ஆங்கிலம்: *Lamellar armour, லேமெல்லார் ஆர்மர்*) என்பது இரும்பு, பதனிட்ட தோல், அல்லது வெண்கலத்தாலான சிறு செவ்வக தகடுகளை வரிசையாக பின்னி உருவான ஒரு முற்கால உடற்கவசம் ஆகும். பின்னல் கவசம் வெவ்வேறு வகைகளாக கிழக்கு ஐரோப்பா, மத்திய கிழக்கு மற்றும் ஆசியா முழுவதும் பயன்படுத்தப்பட்டன.

பின்னல் கவசம், மூன்று முற்கால கவசங்களுள் ஒன்றாகும், மற்றவை செதில் கவசம் மற்றும் அடுக்குக் கவசம் ஆகும்.

விளக்கம்
--------

பின்னல் கவசம், "லாமெள்ளே" என்றழைக்கப்படும் துளையிடப்பட்ட சிறிய தட்டுகளை வரிசையாக சேர்த்துக் கட்டி செய்யப்பட்டது.

எவ்வாறு பின்னால் கவசம் பின்னப்பட்டது என்பதற்கு ஓர் உதாரணம்.
செதில் கவசத்தைப்போல் துணியை பின்புலமாக, பின்னல் கவம் கொண்டிருக்காது.
ரோமானியர்கள் இவ்வகை கவசத்தை லோரிக்கா புளுமாட்டா என்றழைப்பர்.

பின்னல் கவசம் பூண்ட கோர்யாக் மக்கள்.

ஜப்பானிய பின்னல் கவசம்
----------------------

*கோசேன்* எனப்படும் சிறிய தட்டுக்களால் ஆனா ஜப்பானிய பின்னல் கவசத்தின் நெருக்கப் பார்வை.
ஜப்பானிய பின்னல் கவசம் இரு வகைப்படும், குறுகலான தட்டுகளால் ஆன *ஹோன் கோசேன்*, மற்றும் அகலமான தட்டுகளால் ஆன *ஹோன் ஐயோசென்*.
**விஜயநகர் இராச்சியம்** (**Vijaynagar State**, known as **Pol State**) இந்தியாவின் வடகிழக்கு குஜராத் பகுதியில் சபர்கந்தா பகுதியில், பிரித்தானிய இந்தியாவின் ஆட்சியில் மகி கந்தா முகமையின் கீழ் இருந்த ஒரு சிறிய சுதேச சமஸ்தானம் ஆகும். பிரித்தானியர் கொண்டு வந்த துணைப்படைத்திட்டத்தினை ஏற்ற இந்த இராச்சியத்தினர் ஆண்டுதோறும் ஆங்கிலேயர்களுக்கு திறை செலுத்தினர்.
1947-இல் இந்திய விடுதலைக்குப் பின்னர் விஜயநகர் இராச்சியம் சுதேச சமஸ்தானங்களின் இணைப்பு ஒப்பந்தப்படி தற்போதைய குஜராத் மாநிலத்துடன் 10 சூன் 1948 அன்று இணைக்கப்பட்டது.

வரலாறு
------

விஜயநகர் இராச்சியத்தை பில் பழங்குடி இனத்தவர் ஆண்டனர் 
1577-இல் போல் இராச்சியம் எனப்பெயரிட்ட்டு அழைக்கப்பட்ட இந்த இராச்சியத்தின் பெயரை 1864-1877-ஆம் ஆண்டுகளுக்கு இடையே புதிய விஜயநகர் எனும் தலைநகரத்தை நிறுவிய பின்னர் விஜயநகர் இராச்சியம் என மாற்றினர்.

இதனையும் காண்க
--------------

* மகி கந்தா முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்

மேற்கோள்கள்
-----------

1. ↑  "VIJAYNAGAR". 19 அக்டோபர் 2014 அன்று மூலம் பரணிடப்பட்டது. 6 December 2014 அன்று பார்க்கப்பட்டது.
2. ↑  "Indian Princely States A-J". 6 December 2014 அன்று பார்க்கப்பட்டது.

வெளி இணைப்புகள்
---------------

* Polo Monument and Vijaynagar Forest
**கெய்லைட்டு** (*Keilite*) என்பது (Fe,Mg)S) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இரும்பு-மக்னீசியம் சல்பைடு கனிம வகை என்று இது வகைப்படுத்தப்படுகிறது. என்சிடாடைட் காண்டிரைட் வகை விண்வீழ்கல்லில் கெய்லைட்டு காணப்படுகிறது. நினின்கெரைட்டு கனிமத்தை ஒத்த இரும்பு மிகுதி கனிமம் என்றும் இக்கனிமம் கருதப்படுகிறது. 1934 ஆம் ஆண்டில் பிறந்த அவாய் பல்கலைக் கழகத்தைச் சேர்ந்த கிளாசு கெயிலின் பெயர் இக்கனிமத்திற்கு சூட்டப்பட்டுள்ளது. 

என்சிடாடைட் காண்டிரைட், சாக்லோத்சை விண்கல் போன்ற விண் பொருட்களில் கெயிலைட்டு காணப்பட்டது. என்சிடாடைட் காண்டிரைட் விண்வீழ்கல்லால் தாக்கப்பட்டு உருகித் தனிந்த விண்கல் போல இது தோன்றுகிறது. விண்கல்லின் தாக்கத்தால் உருகிய கெய்லைட்டு இடம்பெறாத பாறைச் சேர்மம் என்ற விளக்கமும் இதற்கு கூறப்படுகிறது. விண்கற்களின் தாக்கத்திற்குப் பிறகு பாறைகள் மெல்லக் குளிர்ந்து பின் வினைகள் மெல்ல நிகழ்ந்த ஓர் ஆழமான அடக்கம் என்றும் விளக்கப்படுகிறது .

மேற்கோள்கள்
-----------

1. ↑   Webmineral
2. ↑
3. ↑  Keil, Klaus (30 April 2007). "Occurrence and origin of keilite, (Fe>0.5,Mg<0.5)S, in enstatite chondrite impact-melt rocks and impact-melt breccias". *Chemie der Erde - Geochemistry* **67** (1): 37–54. doi:10.1016/j.chemer.2006.05.002.

* Mindat.org - Keilite
* Handbook of Mineralogy - Keilite பரணிடப்பட்டது 2016-03-03 at the வந்தவழி இயந்திரம்
**விஜமா யாதவ்** (*Vijama Yadav*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் மறைந்த தலைவர் ஜவகர் யாதவின் (பண்டிட்) மனைவி ஆவார். விஜமா யாதவ் 2022 உத்தரப் பிரதேச சட்டமன்றத் தேர்தலில் சமாஜ்வாதி கட்சியின் வேட்பாளராக பிரதாப்பூர் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.

அரசியல்
-------

விஜமா யாதவின் கணவர் ஜவகர் யாதவ் அக்கா பண்டிட், அலகாபாத்தின் அப்போதைய ஜுன்சி சட்டமன்றத் தொகுதி சமாஜ்வாதி கட்சியின் சட்டமன்ற உறுப்பினராக இருந்தார். இவர் தொடர்ந்து இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார். வலுவான தலைவராகத் தன்னை நிலைநிறுத்திக் கொண்ட ஜவகர் யாதவ் என்ற பண்டிட், முலாயம் சிங் யாதவின் சிறப்பு நம்பிக்கைக்கு உரிய நபர்களில் ஒருவரானார். படிப்படியாக இவர் மதுபானத் தொழிலிலும், யமுனை கங்கைப் படுகையிலிருந்து மோராங் மணலை அகழும் தொழிலிலும் ஈடுபட்டார். அதில் இவர் கார்வாரியாவுடன் கும்பல் சண்டையிட்டார்.  சூன் 1995-ல் முலாயம் சிங் யாதவ் தலைமையிலான உத்தரப் பிரதேச அரசு வீழ்ந்தது. 1996-ல் சட்டசபை கலைக்கப்பட்ட பிறகு, சட்டமன்ற உறுப்பினராக இருந்த யாதவிற்கு பாதுகாப்பு விலக்கப்பட்டது. இவர் பாதுகாப்பிற்காக அரசாங்கத்திடம் பலமுறை கோரிக்கை விடுத்தார். ஆனால் அரசாங்கத்தால் புறக்கணிக்கப்பட்டது. ஆகத்து 13, 1996 அன்று, திரிவேணி சங்கமத்தில் அனுமான் ஜியைப் பார்க்கச் சென்றபோது, இவர் சுட்டுக்கொல்லப்பட்டார். இந்த கொலைக்குக் காரணமானவர்களாக கர்வாரியா குடும்பம் கொலைக்குற்றம் சாட்டப்பட்டது. கணவரின் கொலைக்குப் பிறகு, விஜமா யாதவ் அரசியலுக்கு வந்து 1996, 2002 சட்டமன்றத் தேர்தல்களில் போட்டியிட்டுத் தொடர்ந்து இரண்டு முறையும் சமாஜ்வாதி கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். 2007 மற்றும் 2017 சட்டசபைத் தேர்தல்களில் தோல்வியடைந்தார். இருப்பினும் 2012 மற்றும் 2022 சட்டமன்றத் தேர்தல்களில் விஜமா யாதவ் பிரதாப்பூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

குடும்பம்
---------

விஜமா யாதவுக்கு ஒரு மகள் மற்றும் ஒரு மகன் உள்ளனர். மகளின் பெயர் ஜோதி யாதவ். இவர் பிரயாக்ராஜின் புல்பூர் தொகுதியின் பகுதி பிரமுகராக உள்ளார். மகன் கோலு என்ற தேவேந்திர பிரதாப் சிங் யாதவ் பிரயாக்ராஜ் மாநகராட்சியின் கௌரவ உறுப்பினராக இருந்துள்ளார்.

மேற்கோள்கள்
-----------

1. ↑  "Uttar Pradesh Election Results 2022". NDTV. 12 March 2022 அன்று பார்க்கப்பட்டது.
2. ↑  "ALL WINNERS LIST UTTAR PRADESH ASSEMBLY ELECTIONS 2022". News18. 12 March 2022 அன்று பார்க்கப்பட்டது.
3. ↑  "जब जवाहर पंडित ने करवरिया बंधुओं के सीने पर रायफल तान दी थी". *m.thelallantop.com*. 2023-02-23 அன்று பார்க்கப்பட்டது.
4. ↑  "Kahani UP Ki: यादव से 'पंडित' बना मुलायम का वो खासमखास विधायक, जिसे बीच सड़क पर घेरकर गोली मारी गई". *Navbharat Times* (இந்தி). 2023-02-22 அன்று பார்க்கப்பட்டது.
**கெயில் ஓம்வேதித்** (*Gail Omvedt*, 2 ஆகத்து 1941 – 25 ஆகத்து 2021) என்பவர் ஒரு சமூகவியல் அறிஞரும் மனித உரிமைகளுக்குப் பாடுபடும் செயற்பாட்டாளரும், சாதிய அமைப்பை எதிர்த்துப் பரப்புரை செய்பவரும் ஆவார். இவர் அமெரிக்காவில் பிறந்து இந்தியாவில் குடியுரிமை பெற்ற பெண்மணி ஆவார்.

பிறப்பும் கல்வியும்
-------------------

கெயில் ஒம்வேதித் அமெரிக்காவில் மின்னபாலிசு என்னும் ஊரில் பிறந்தார். கார்ல்டன் கல்லூரியில் படித்தார். பெர்கிளின் கலிபோர்னியா பல்கலைக் கழகத்தில் குமுகவியலில் ஆய்வுப் பட்டம் பெற்றார்.

பணிகள்
------

1978 ஆம் ஆண்டில் இந்தியாவுக்கு வந்தார். தெற்கு மகாராட்டிரத்தில் கசேகான் என்னும் சிற்றுரில் வாழ்ந்து வருகிறார்.
1983 முதல் இந்தியாவில் குடியுரிமை பெற்றார். சாதிய அமைப்பை எதிர்த்தும் தாழ்த்தப்பட்ட ஒடுக்கப்பட்ட தலித் மக்களின் உரிமைகளுக்காகப் பல நூல்களை எழுதினார். பெண்கள் உரிமை இயக்கம் சூழல் பாதுகாப்பு இயக்கம் விவசாயிகள் இயக்கம் ஆகியவற்றில் பங்கேற்று வருகிறார். சாங்க்லி, சத்தாரா ஆகிய மாவட்டங்களில் கைவிடப் பட்ட பெண்களின் வாழ்வுரிமைகளுக்கான அமைப்பை நடத்தி வந்தார்.
விவசாயப் பெண்களின் நிலஉரிமைகளுக்கும் அரசியல் அதிகாரம் பெறுவதற்கும் ஒரு நிறுவனத்தைத் தொடங்கினார்.

கல்விப் பணி
-----------

புனே பல்கலைக் கழகத்தில் சமுக நீதிக்கான துறையில் பேராசிரியராக இருந்தார். பின்னர் 2009 ஆம் ஆண்டில் இந்திரா காந்தி தேசிய திறந்த பல்கலைக் கழகத்தில் வருகைப் பேராசிரியராக "டாக்டர் அம்பேத்கர் குமுக மாற்றம் வளர்ச்சி இருக்கை" என்னும் துறையில் பணி செய்தார். 2012 இல் அப்பதவியிலிருந்து ஓய்வு அடைந்தார்.

எழுதிய நூல்கள்
--------------

* We Shall Smash This Prison: Indian Women in Struggle (1979),
* "We Will Smash This Prison!.: Indian Women in Struggle "(1980)
* "Violence Against Women: New Movements And New Theories In India" (1990)
* Reinventing Revolution: New Social Movements in India (1993),
* Gender and Technology: Emerging Asian Visions (1994),
* Dalits And The Democratic Revolution: Dr. Ambedkar And The Dalit Movement In Colonial India "(1994),
* Dalit Visions: the Anticaste movement and Indian Cultural Identity (1994)
* Growing Up Untouchable: A Dalit Autobiography Among Others(2000)
* Buddhism in India : Challenging Brahmanism and Caste (2003)
* "Ambedkar: Towards an Enlightened India "(2004)
* Seeking Begumpura: The Social Vision of Anticaste Intellectuals (2008)
* "Understanding Caste: From Buddha To Ambedkar And Beyond" (2010)

மேற்கோள்
--------

* Andre Beteille’s Dream World: Caste TodayBy Gail Omvedt, Countercurrents.org, நாள்: மார்ச் 20, 2012
* Professor Gail Omvedt joins IGNOU, தி இந்து, நாள்: ஆகஸ்ட் 10, 2009
**சீதா மாயி கோயில்** (**Sītā Māī Temple) என்பது, வட இந்தியாவில் ஹரியானா மாநிலம் கர்னால் மாவட்டத்தில் உள்ள சீதாமாய் என்ற கிராமத்தில் அமைந்துள்ள** ஒரு பழமையான கோயிலாகும். இது நிலோகேரியில் இருந்து 19 கிலோமீட்டர் தொலைவில் உள்ளது. மேலும், கர்னால் மற்றும் கைத்தால் இடையே பயணிக்க கிடைக்கக்கூடிய ஒரு மாற்று வழியில் அமைந்துள்ளது. இது, அயோத்தியின் ராமரின் தெய்வீக மனைவியான இந்து தெய்வமான சீதாவுக்கு மட்டுமே அர்ப்பணிக்கப்பட்டுள்ள ஒரே கோயில் இதுவாக இருக்கலாம் எனச் சொல்லப்படுகிறது. இக்கோயில் ராமநந்தி பைராகிஸின் நிர்வாகத்தின் கீழ் உள்ளது.

கட்டமைப்பு
----------

இந்த கோயில் செங்கற்களால் கட்டப்பட்டுள்ளது. மேலும், இங்குள்ள முழு சன்னதியையும் உள்ளடக்கிய விரிவான அலங்காரம் குறிப்பிடத்தக்க அம்சமாகும். தனி செங்கற்களில் உள்ள ஆழமான கோடுகளால் சன்னதியின் வடிவம் உருவாகிறது, இது செங்கற்கள் எரிக்கப்படுவதற்கு முன்பு செய்யப்பட்டதாகத் தெரிகிறது. அதாவது, கோவிலை முதலில் வடிவமைத்திருக்க வேண்டும் என்றால், அவர்கள் எடுக்க வேண்டிய படிவங்கள் ஒவ்வொரு செங்கல்லுக்கும் தனித்தனியாக நிர்ணயிக்கப்பட்டிருக்க வேண்டும்.

முக்கியத்துவம்
--------------

இராமாயண காவியத்தில், சீதையின் வேண்டுகோளுக்குப் பதிலளிக்கும் விதமாக, அவள் பாவம் செய்யாததற்குச் சான்றாக, அவள் மார்பில் இளைப்பாற அனுமதிக்க, பூமித் தேவி பிளவுபட்ட இடத்தில் இந்த கோயில் உள்ளது என்று கருதப்படுகிறது.

மேலும் பார்க்கவும்
------------------

குறிப்புகள்
-----------

1. ↑  Page 226, Report on the Revision of Settlement of the Panipat Tahsil & Karnal Parganah, By Denzil Ibbetson, Published 1883, Printed at the Pioneer Press
**ஒட்டப்பிடாரம் விஸ்வநாத சுவாமி கோயில்** தமிழ்நாட்டில் தூத்துக்குடி மாவட்டம், ஒட்டப்பிடாரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் விஸ்வநாதசுவாமி, பெரியநாயகி(எ)அகிலாண்டேஸ்வரி சன்னதிகளும், விநாயகர், முருகன், மகாலெட்சுமி, நாயன்மார்கள், நவக்கிரகங்கள் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் undefined முறைப்படி நான்கு காலப் பூசைகள் நடக்கின்றன. சித்திரை மாதம் சித்திரைதிருவிழா முக்கிய திருவிழாவாக நடைபெறுகிறது. சித்திரை மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சூரிய-ஐதரசன் ஆற்றல் சுழற்சி** *(Solar–hydrogen energy cycle)* என்பது சூரிய சக்தியில் இயங்கும் மின்பகுப்பியைப் பயன்படுத்தி தண்ணீரை ஐதரசன் மற்றும் ஆக்சிசனாக மாற்றுகின்ற வகை ஆற்றல் சுழற்சியாகும். இவ்வாறு உற்பத்தி செய்யப்படும் ஐதரசன் மற்றும் ஆக்சிசன் வாயுக்கள் சேகரிக்கப்பட்டு சூரிய ஒளி கிடைக்காதபோது மின்சாரம் தயாரிக்க எரிபொருள் மின்கலத்தால் பயன்படுத்தப்படுகின்றன .

செயல்பாட்டு
-----------

ஒளிமின்னழுத்த அமைப்புகள் சூரிய ஒளியை மின்சாரமாக மாற்றுகின்றன. கிடைக்கும் மின்சாரம் நுகர்வுக்குப் பின்னரும் அதிகமாக எஞ்சியிருந்தால் அம்மின்சாரம் கணினியுடன் இணைக்கப்பட்ட சாதனங்களால் கடத்தப்பட்டு இச்சுழற்சியில் ஒரு மின்பகுப்பியை இயக்கப் பயன்படுத்தப்படுகிறது. இந்த மின்பகுப்பி தண்ணீரை ஐதரசனாகவும் ஆக்சிசனாகவும் மாற்றுகிறது. இந்த வாயுக்கள் சேகரிக்கப்பட்டு சூரிய ஒளி கிடைக்காதபோது மின்சாரம் தயாரிக்க எரிபொருள் மின்கலத்தால் பயன்படுத்தப்படுகின்றன .

சிறப்பம்சங்கள்
--------------

கரிம மென்படல சூரிய மின்கலங்களுடன் சூரிய-ஐதரசன் ஆற்றல் சுழற்சியை இணைத்துக் கொள்ள முடியும். இதேபோல நுண்படிக சிலிக்கன் மென்படல சூரிய மின்கலங்களையும் , ஒளிமின்னழுத்த சூரிய மின்கலங்களைப் பயன்படுத்தியும் இணைத்துக் கொள்ளலாம். இத்தகைய சூரிய சக்திகள் ஐதரசன் உற்பத்திக்காக  1972 ஆம் ஆண்டு முதலே இணைக்கப்பட்டு பயன்படுத்தப்பட்டு வருகின்றன . இவை சூரிய ஒளியை நேரடியாக இரசாயன சக்தியாக மாற்றும் திறன் கொண்டவையாகும்

ஐதரசன் அயோடைடின் பயன்
---------------------

இந்த சுழற்சியில் பயன்படுத்தப்படும் எரிபொருளான நீருக்கு மாற்றாகப் பயன்படுத்த ஐதரசன் அயோடைடின் நீரிய கரைசல் எரிபொருளாக முன்மொழியப்பட்டது. ஐதரசன் அயோடைடுவைப் பிரிப்பது தண்ணீரைப் பிரிப்பதை விட எளிதானது ஆகும். ஏனெனில் அதன் கிப்சு சிதைவுக்கான ஆற்றல் மாற்றம் குறைவாக உள்ளது. எனவே சிலிக்கான் ஒளிமின்னழுத்த மின்வாய்கள் ஐதரசன் அயோடைடை ஐதரசன் மற்றும் அயோடினாக எந்த வெளிப்புற சார்பும் இல்லாமல் சிதைக்க முடிகிறது.

நன்மைகள்
--------

* இந்த சுழற்சியில் இருந்து வெளியேறுவது தூய்மையான நீர் மட்டுமே என்பதால் சூரிய-ஐதரசன் ஆற்றல் சுழற்சி மாசு ஏதுமில்லாத ஒரு சுழற்சியாக கருதப்படுகிறது.

மேற்கோள்கள்
-----------

1. 1 2 3  "Schatz Solar Hydrogen Project". schatzlab.org. 2011-03-26 அன்று மூலம் பரணிடப்பட்டது. 2011-06-18 அன்று பார்க்கப்பட்டது. Unknown parameter `|=` ignored (உதவி)
2. ↑  Nakato, Y.; Jia, G.; Ishida, M.; Morisawa, K.; Fujitani, M.; Hinogami, R.; Yae, S. (10 June 1998). "Efficient Solar-to-Chemical Conversion by One Chip of n-Type Silicon with Surface Asymmetry". *Electrochem. Solid-State Lett.* (Osaka, Japan: Electrochemical Society) **1** (2): 71–73. doi:10.1149/1.1390640.. பார்த்த நாள்: 2011-07-20.
3. ↑  Yae, Shinji; Kobayashi, Tsutomu; Abe, Makoto; Nasu, Noriaki; Fukumuro, Naoki; Ogawa, Shunsuke; Yoshida, Norimitsu; Nonomura, Shuichi *et al*. (15 February 2007). "Solar to chemical conversion using metal nanoparticle modified microcrystalline silicon thin film photoelectrode". *Solar Energy Materials and Solar Cells* (Japan: ScienceDirect) **91** (4): 224–229. doi:10.1016/j.solmat.2006.08.010.
4. ↑  Fujishima, Akira; Honda, Kenichi (7 July 1972). "Electrochemical Photolysis of Water at a Semiconductor Electrode". *Nature* (Japan: Nature Publishing Group) **238** (1): 37–38. doi:10.1038/238037a0. பப்மெட்:12635268.
5. 1 2 3 4  "Water splitting to produce solar hydrogen using silicon thin film". spie.org. 2011-08-30 அன்று பார்க்கப்பட்டது.

  

.
சீதாதபத்திரை
**சீதாதபத்திரை** வஜ்ரயான பௌத்தத்தில் வணங்கப்படும் ஒரு பெண் போதிசத்துவர் ஆவார். மேலும் இவர் 'வெண்குடையின் தேவி' என போற்றப்படுகிறார். அசாதாராண ஆபத்துகளில் இருந்து காப்பாற்றக்கூடியவராக இவர் கருதப்படுகிறார். 

சீதாதபத்திரை புரிந்து கொள்வதற்கு மிகவும் சிக்கலான பெண் போதிசத்துவர் ஆவார். இவர் அவலோகிதேஷ்வரரின் பெண் இணையாக கருதப்படுகிறார். அவலோகிதேஷ்வரரைப் போலவே இவரும் ஆயிரம் தலைகள், ஆயிரம் கை-கால் கொண்டவராக சித்தரிக்கப்படுகிறார். இல்லையெனில் எளிய வடிவில் ஒரு அழகான பெண்ணாக காட்சியளிக்கிறார். இவர் வெண்குடையுடன் தொடர்பு படுத்தப்படுகிறார்.

| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
குழு பாலியல் வல்லுறவினை காட்டும் கலைவேலை
**குழு பாலியல் வல்லுறவு** (Gang rape) என்பது ஒரு தனிநபர் மீது ஒரு குழு பாலியல் வல்லுறவு கொள்வதாகும். குறைந்தது இரண்டு அல்லது அதற்கு மேற்பட்ட நபர்கள் குழுவாக இயங்கி வல்லுறவு கொள்ளுதலை குழு பாலியல் வல்லுறவு என்கின்றனர். இதனை "கூட்டு வல்லுறவு" என்றும் "கூட்டு வன்புணர்வு" என்றும் கூறுவதுண்டு.

இந்தியாவில்
-----------

### 2012 தில்லி கும்பல்-வல்லுறவு வழக்கு

மருத்துவ மாணவியொருவர் திசம்பர் 16, 2012  தில்லியில் ஆறு நபர்களால் பேருந்து ஒன்றில் குழு பாலியல் வல்லுறவுக்கு உட்படுத்தப்பட்டாதாக நீதிமன்றத்தில் வழக்கு தொடுக்கப்பட்டது. பேருந்து உதவியாளர் தவிர்த்து ஐந்து நபர்களுக்கு தண்டனை வழங்கப் பெற்றது.

### தமிழகத்தில் குழு பாலியல் வல்லுறவு

#### வாச்சாத்தி

முதன்மைக் கட்டுரை: வாச்சாத்தி வன்முறை
இந்தியாவின் தமிழ்நாட்டின் தர்மபுரி மாவட்டத்தின் அரூர் அருகே உள்ள வாச்சாத்தி கிராமத்தில் 1992 சூன் 20ம் தேதி 18 பெண்களிடம் குழு பாலியல் வல்லுறவு கொண்டதாக வழக்குத் தொடுக்கப்பட்டு, நீதிமன்றத்தில் 17 வனத்துறையினர் மீது குற்றச்சாட்டுகள் நிரூபிக்கப்பட்டன.

பாலியல் வன்கொடுமைக்கு எதிரான சட்டங்கள்
--------------------------------------

பாலியல் வன்கொடுமைகளை தடுக்க இந்திய அரசு பல்வேறு சட்டங்களை கொண்டு வந்துள்ளது.

இவற்றையும் காண்க
----------------

* பாலியல் வல்லுறவுகளின் வகைகள்
* 2012 தில்லி கும்பல்-வல்லுறவு வழக்கு
* 2014 உ.பி. குழு வன்புணர்வு

ஆதாரங்களும் மேற்கோள்களும்
-------------------------

1. ↑  Mandhana & Trivedi 2012.
2. ↑  HT 2012a.
3. ↑  Delhi gang rape: Four sentenced to death
4. ↑  Delhi gangrape case verdict: All four accused held guilty of rape, murder
5. ↑  "காப்பகப்படுத்தப்பட்ட நகல்". 2015-02-17 அன்று மூலம் பரணிடப்பட்டது. 2015-02-19 அன்று பார்க்கப்பட்டது.
**ஒட்டகப்புலம்**, இலங்கையின் யாழ்ப்பாண மாவட்டத்தில், வலிகாமம் வடக்கு பிரதேச செயலாளர் பிரிவில் அமைந்துள்ள ஒரு சிறிய ஊர். இது வல்லை-தெல்லிப்பழை-அராலி வீதியின் இருபுறமும், வசாவிளானுக்கும், அச்சுவேலிக்கும் இடையில் உள்ளது. எலும்பு முறிவு தொடர்பான உள்ளூர் மருத்துவத்துக்கு யாழ்ப்பாணக் குடாநாட்டில் பெயர் பெற்ற இவ்வூரின் மக்களில் மிகப் பெரும்பாலானோர் ரோமன் கத்தோலிக்கர் ஆவர்.

வரலாறு
------

இந்த ஊர் ஏறத்தாழ 500 ஆண்டுகளுக்கு முன் உருவானதாகத் தெரிகிறது. வசாவிளான் கோயிற்பற்றைச் சேர்ந்த வடமூலை என்னும் ஊரில் இருந்து வந்த சில குடும்பங்கள் இபகுதியில் முதன் முதலாகக் குடியேறி இந்தக் குடியேற்றத்தை உருவாக்கின. காலப்போக்கில் இது வளர்ந்து 1980களில் ஏறத்தாழ 125 குடும்பங்களைக் கொண்ட ஒரு ஊராக இருந்தது. 2009 வரை இலங்கையில் இடம்பெற்ற உள்நாட்டுப் போரினால் இவ்வூரும் பெருமளவில் பாதிக்கப்பட்டது. 1990ல் பலாலி இராணுவ முகாமைச் சுற்றியிருந்த பகுதிகளை அரசாங்கப் படைகள் கைப்பற்றி உயர் பாதுகாப்பு வலயத்தை உருவாக்கியபோது ஒட்டகப்புலமும் அதற்குள் அடங்கியது. மக்கள் அங்கிருந்து வெளியேற வேண்டியதாயிற்று.

நிறுவனங்கள்
-----------

இவ்வூரில் அமல உற்பவ மாதா தேவாலயம் பெயர்பெற்றது. போர்க் காலத்தில் பெரும் சேதத்துக்கு உள்ளான இது, 2010ல் திருத்தப்பட்டது. மக்களுடைய நிலங்கள் திருப்பிக் கொடுக்கப்படாவிட்டாலும், இத்தேவாலயம் மக்களுடைய பயன்பாட்டுக்காகத் திறக்கப்பட்டுள்ளது.

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 31.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
**குவகாத்தி போர் நினைவகம்**, இந்திய மாநிலமான அசாமின் குவகாத்தியின் நபகிரகா பகுதியில் அமைக்கப்பட்டுள்ளது. இந்தியாவில் உள்ள ஒன்பது போர் நினைவிடங்களில் இதுவும் ஒன்று.
இந்தியாவில் உள்ள போர் நினைவிடத்தில் மட்டுமே ஜப்பானிய வீரர்களின் சடலங்கள் புதைக்கப்பட்டுள்ளன. அதைப்பற்றிய ஆவணங்கள் ஜப்பானிய அரசிடம் உள்ளன. இவர்கள் இரண்டாம் உலகப் போரில் பங்கெடுத்தவர்கள்.

இந்த இடம் காமன்வெல்த் நாடுகளைச் சேர்ந்த வீரர்களின் உடல்களை புதைக்கப் பயன்படுத்தப்பட்டது. இந்த ஊரைச் சுற்றியுள்ள பகுதிகளில் உள்ள ராணுவ மருத்துவமனைகளில் இருந்து உடல்கள் கொண்டு வரப்பட்டன. சில்ஹட், பதர்பூர், கூச் பேகர், டார்ஜிலீங் உள்ளிட்ட பகுதிகளில் இருந்தும் உடல்கள் கொண்டுவரப்பட்டன. இந்த நினைவிடத்தில் 521 சடலங்கள் புதைக்கப்பட்டுள்ளன. இவற்றில் பல ஐக்கிய இராச்சியம், இந்தியா, கனடா, தென்னாப்பிரிக்கா, ஜப்பான், சீனா உள்ளிட்ட நாடுகளைச் சேர்ந்த வீரர்களின் சடலங்களாக அடையாளம் காணப்பட்டுள்ளன.

மேலும் காண்க
------------

* கோகிமா போர் நினைவகம்
* இம்பால் போர் நினைவகம்

சான்றுகள்
---------

1. 1 2 3  குவகாத்தியில் உள்ள போர் நினைவிடம் தோண்டப்படுகிறது - தி இந்து
2. ↑  குவகாத்தி போர் நினைவிடத்தை சுற்றுலாத் தலமாக மாற்றலாம்.- டைம்ஸ் ஆப் இந்தியா
**குழூஉக்குறி** என்பது ஒரு குறிப்பிட்ட துறையைச் சேர்ந்தவர் அல்லது ஒரு குறிப்பிட்ட குழுவினர் தங்களுக்குள் மட்டும் பொருள் விளங்கிக் கொள்ளும் படியாகப் பயன்படுத்தும் சொற்கள் ஆகும். இது தகுதிச் சொல் வழக்கின் மூவகைகளுள் ஒன்று. மங்கலம் மற்றும் இடக்கர் அடக்கல் இதர இரண்டாகும். யானைப் பாகர்கள், விவசாயிகள், வணிகர்கள், கலைஞர்கள், தமிழ் மருத்துவர் முதலியோர் பேசும் சில சொற்கள் அத்துறை சார்ந்தோருக்கே புரியும்.

தமிழ்க் குழூஉக்குறிகளின் தனித்தன்மை
-----------------------------------

தமிழ்க் குழூஉக்குறிகள் யாவும் தூய தமிழாகவே இருக்கும். மற்ற திராவிட மொழிகளிலோ அது பெரும்பாலும் சமசுகிருதமாக இருக்கும். இது மற்ற திராவிட மொழிகளைப் ‌போலன்றி தமிழுக்குரிய தனிச்சிறப்பு ஆகும்.

மேற்கோள்கள்
-----------

1. ↑   There is yet another important difference between Tamil and other
Dravdiian literary languages: the metalanguage of Tamil has always been Tamil, never Sanskrit. As A. K. Ramanujan says (in Language and Modernization, p. 31)
2. ↑  In most Indian langauges the technical gobbledygook is Sanskrit; in Tamil, the gobbledygook is ultra-Tamil". (K. Zvelebil, pg. 4, Smile of Murugan on Tamil lit. of S. India).
**அப்துல் கபீர் ஆசாத்** (Abdul Khabeer Azad) பாக்கித்தான் நாட்டைச் சேர்ந்த ஓர் இசுலாமிய அறிஞர் ஆவார். இவர் பாக்கித்தானின் ரூட்-இ-இலால் குழுவின் தற்போதைய தலைவராக உள்ளார்.

ஆரம்ப வாழ்க்கை மற்றும் தொழில்
-----------------------------

இவர் பாக்கித்தானின் லாகூரில் அமைந்துள்ள புகழ்பெற்ற இசுலாமிய பாரம்பரிய பாத்சாகி பள்ளிவாசலின் முன்னாள் தலைமை *இமாமாக* இருந்த முகம்மது அப்துல் காதர் ஆசாத்தின் மகன் ஆவார். பாத்சாகி பள்ளிவாசலில் *கதீப்* ஆக இருந்தார். 30 டிசம்பர் 2020 அன்று ருயட்-இ-இலால் குழுவின் தலைவராக பாக்கித்தான் அரசாங்கத்தின் மத விவகாரங்கள் மற்றும் சர்வ சமய நல்லிணக்க அமைச்சகத்தால் முனீப்-உர்-ரகுமானைத் தொடர்ந்து நியமிக்கப்பட்டார்.

மேற்கோள்கள்
-----------

1. ↑  "Rabi-us-Sani moon not sighted in Pakistan: Chairman Ruet-e-Hilal Committee". *The Nation (newspaper)*. 5 November 2021. .
2. ↑  "Blocking roads, damaging property against Islam: religious scholars". *Daily Times (newspaper)*. 31 October 2021. .
3. ↑  "Ruet-e-Hilal Committee chief says Muslims happy in China". *The News International (newspaper)*. 9 April 2021. .
4. ↑  "Ruet-e-Hilal committee meets today". *The News International (newspaper)*. 7 October 2021. .
**கவுகாத்தி உணவு விருதுகள்** (*Guwahati Food Awards*) என்பது இந்தியாவில் 2015-ல் நிறுவப்பட்ட வருடாந்திர உணவு விருது ஆகும். இந்தியாவின் குவகாத்தியின் உணவு மற்றும் பானத் துறையில் சிறந்த சேவைகள் மற்றும் சாதனைகளை அங்கீகரிப்பதை நோக்கமாகக் கொண்டு இந்த விருது நிறுவப்பட்டுள்ளது.

விருதிற்குத் தேர்ந்தெடுக்கப்படுபவர்கள் பொது வாக்களிப்பு, உணவு சுவைத்தல் மற்றும் நடுவர் குழு அறிக்கை ஆகியவற்றை உள்ளடக்கிய பல கட்ட செயல்முறை மூலம் தேர்ந்தெடுக்கப்படுவார்கள்.

வரலாறு
------

இது ஜி பிளஸ் எனும் நிறுவனத்தினால் 2015-ல் நிறுவப்பட்டது.

விருதுகள்
---------

### 2023

2023ஆம் ஆண்டு குவகாத்தி உணவு விருது சனவரி 28 அன்று வழங்கப்பட்டது. இதில் 31 பிரிவுகளில் விருது வழங்கப்பட்டது.

### 2018

2018ஆம் ஆண்டு விருதிற்கு 23 பிரிவுகளில் 157 பரிந்துரைகளைப் பெற்றது. குவகாத்தி உணவு விருது 2018-ன் நடுவர் குழுவில் செப் பரூக் அகமது, கீதா தத்தா மற்றும் தாஜ் உணவக குழுமங்களின் முன்னாள் சமையல்கலை நிபுணர் அபிஷேக் பேடி வர்மா ஆகியோர் அடங்குவர். இந்நிகழ்வில் குணால் விஜயகர் முதன்மை விருந்தினராகக் கலந்து கொண்டார்.

### 2017

குவகாத்தி உணவு விருது 2017க்கு 25 பிரிவுகளில் 186 பரிந்துரைகள் பெறப்பட்டது. சிறப்பு நடுவர் குழுவில் உணவு விமர்சகர் மற்றும் எழுத்தாளர் ஆஷிஷ் சோப்ரா மற்றும் கோர்மே இந்தியத் தலைமை நிர்வாக இயக்குநர் சுரேஷ் ஹிந்துஜா ஆகியோர் இடம்பெற்றனர். ரியாஸ் அம்லானி, உணவகம் மற்றும் இந்தியத் தேசிய உணவகங்கள் சங்கத்தின் தலைவர் நிகழ்ச்சிக்குத் தலைமை விருந்தினராகக் கலந்து கொண்டார்.

### 2016

குவகாத்தி உணவு விருதுகளின் இரண்டாவது நிகழ்வு குவகாத்தியில் உள்ள விவாண்டாவில் தாஜ் , தலைமை விருந்தினரான சமையல் கலை வல்லுநர் மஞ்சித் கில், கார்ப்பரேட் செப், ஐடிசி உணவகங்கள் மற்றும் இந்தியச் சமையல் சங்கங்களின் தலைவர் ஆகியோருடன் நடைபெற்றது.

### 2015

முதலாவது குவகாத்தி உணவு விருது குவாகாத்தில் உள்ள ராடிசனில் நடைபெற்றது. இந்நிகழ்வின் பிரதம விருந்தினராக கார்ல்சன் ரெசிடோர் உணவகங்களுக்கான ஆசியாவின் மூத்த துணைத் தலைவர் சஞ்சீவ் பஹ்வா கலந்து கொண்டார்.

மேலும் பார்க்கவும்
------------------

* இந்திய உணவுமுறை
* இந்திய உணவுமுறை

மேற்கோள்கள்
-----------

1. ↑  "Guwahati Food Awards 2018 Winners Announced". Shillong Times. March 24, 2018. .
2. 1 2 3  "Guwahati Food Awards 2017 gets 186 nominations across 25 categories". The News Mill. February 19, 2017. .
3. ↑  "Guwahati Food Awards’18 on March 23". The Assam Tribune. March 19, 2018. Archived from the original on மே 8, 2018. .
4. ↑  "Guwahati food Awards presented to 33 winners". APN News. March 24, 2017. .
5. ↑  "Guwahati Food Awards 2018". Indigenous Herald. March 24, 2018. Archived from the original on மே 9, 2018. .
6. ↑  "Actor Kunal Vijaykar to be chief guest for Guwahati Food Awards 2018". Unitreed.com. March 17, 2018. .
7. ↑  "186 nominations across 25 categories in Guwahati Food Awards 2017". Guwahati Plus. February 14, 2017. Archived from the original on டிசம்பர் 14, 2018. .
8. ↑  "Guwahati Food Awards 2017 receives over 160,000 votes". G Plus. March 3, 2017. .
9. ↑  "Guwahati Food Awards 2016 held". Dainik Janambhumi. March 14, 2016.
10. ↑  "Guwahati Food Awards winners announced". The Assam Post. March 16, 2015.

வெளி இணைப்புகள்
---------------

* அதிகாரப்பூர்வ இணையதளம்
மேற்கத்திய செவ்விசை மேதை அந்தோனியோ சாலியெரி
**அந்தோனியோ சாலியரி** (Antonio Salieri) (ஆகஸ்ட் 18, 1750 – மே 7, 1825) அவர்கள் 18 ஆம் நூறாண்டில் வாழ்ந்த புகழ் பெற்ற இசையறிஞரும் இசையமைப்பாளரும், இசைமேதையும் ஆவார். இவர் இசைக்குப் புகழ் பெற்ற வியன்னா நகரில் வாழ்ந்த மோட்சார்ட், லூட்விக் பேத்தோவன், ஜோசப் ஹேடன் ஆகியோர் வாழ்ந்த அதே காலத்தில் வாழ்ந்தவர். இவர் இத்தாலியில் *லென்யாகோ* (Legnago) என்னும் ஊரில் பிறந்தார். ஆஸ்ட்றியாவை ஆண்ட பேரரசர் இரண்டாவது ஜோசப்பு அவர்களின் அரசவையில் அரசவை இசையமைப்பாளரும் இயக்குனராகவும் (ஹோஃவ் கப்பல்மைஸ்ட்டர், Hofkapellmeister ஆக) சுமார் 36 ஆண்டுகள் இருந்தார். ஐரோப்பா முழுவதும் இவர் பெரும்புகழ் நாட்டி இருந்தார். இவருடைய 1787 ஆம் ஆண்டுப் படைப்பாகிய பிரெஞ்ச் மொழி ஓப்பரா *தரேர்* (Tarare) மிகவும் புகழ்பெற்றது. இதன் இத்தாலிய மொழிபெயர்ப்பாகிய அக்சூரே டோர்மஸ் (Auxurre d'Ormus) ன்பதை ஆஸ்ட்றிய மக்கள் பெரிதும் விருப்பினர்.

சாலியரியும் மோட்சார்ட்டும்
--------------------------

அந்தோனியோ சாலியரிக்கும் இசை மேதை மோட்சார்ட்டுக்கும் இடையே பெரும் போட்டியும் பொறாமையும் இருந்ததாகவும், சாலியரி மோட்சார்ட்டை நஞ்சு வைத்துக் கொன்றார் என்றும் ஒரு கதை நெடு நாட்களாக இருந்து வருகின்றது. இதில் ஒரு சிறிதும் உண்மை இல்லை என்பதுதான் ஆய்வாளர்களின் கருத்து. அமெடியாஸ் என்னும் கற்பனை திரைக் கதையும் இவர்களுடைய போட்டியை காட்டுகிறது. சாலியரி மோட்சார்ட்டின் த மாஜிக் ஃவுளூட் (The Majic Flute) என்னும் இசைப் படைப்பைப் பாராட்டி எழுதியதைப் பற்றி மோட்சார்ட் அவர்களே தெரிவித்து இருக்கின்றார். தம் வாழ்நாள் முழுவதும் சாலியரி அவர்கள் புகழ் பெற்ற இசைமேதைகளாகிய பேத்தோவன், ஹேடன் அவரகளுன் நட்பாய் இருந்தார். தம் 16 ஆம் அகவை (வயது) முதலே இசைநகரமாம் வியன்னாவில் வாழ்ந்து வந்துள்ளார்.

மேற்கோள்கள்
-----------

1. ↑   "Salieri, Antonio".. Oxford University Press.
2. ↑  "Salieri". *The American Heritage Dictionary of the English Language* (5th ed.). Boston: Houghton Mifflin Harcourt. 2014. 18 August 2019 அன்று பார்க்கப்பட்டது.
3. ↑  "Salieri". *Merriam-Webster Dictionary*. 18 August 2019 அன்று பார்க்கப்பட்டது.
**அப்துல் கபூர்** (Abdul Ghafoor 1918 - 10 ஜூலை 2004) ஒரு இந்திய சுதந்திரப் போராட்ட வீரர் மற்றும் அரசியல்வாதி ஆவார், இவர் பீகாரின் 13வது முதலமைச்சராக 02 ஜூலை 1973 முதல் 11 ஏப்ரல் 1975 வரை பணியாற்றினார்; மற்றும் ராஜீவ் காந்தியின் அரசாங்கத்தில் கேபினட் அமைச்சராகவும் பணியாற்றினார். சுதந்திரப் போராட்டங்களில் தீவிரமாகப் பங்கேற்று சிறைவாசம் அனுபவித்தார்.

பிறப்பும் கல்வியும்
-------------------

அவர் கோபால்கஞ்ச் மாவட்டத்தில் உள்ள சரேயா அக்தேரியார் எனும் சிறிய கிராமத்தில், ஒரு எளிய விவசாய குடும்பத்தில் பிறந்தார். கோபால்கஞ்ச் மாவட்டத்தில் தனது ஆரம்பக் கல்வியை முடித்த அவர், உயர் கல்விக்காக பாட்னாவிற்கும், பின்னர் அலிகாருக்கும் குடிபெயர்ந்தார். அலிகார் முஸ்லீம் பல்கலைக்கழகத்தில் தனது எம்.ஏ மற்றும் சட்டத்தை முடித்தார்.

வெள்ளையனே வெளியேறு இயக்கம்
--------------------------

கபூர் இந்திய சுதந்திர இயக்கத்தின் போது பீகார் காங்கிரஸின் புகழ்பெற்ற இளந்தலைவர்களில் ஒருவராக இருந்தார். பின்னால் பீகார் முதல்வர்களான‌ பிந்தேஸ்வரி துபே, பகவத் ஜா ஆசாத், சந்திரசேகர் சிங், சத்யேந்திர நாராயண் சின்கா, கேதார் பாண்டே ஆகியோருடன் பயணித்தார். மேலும் இந்திய தேசிய காங்கிரஸின் தேசியத் தலைவர் சீதாராம் கேஸ்ரி ஆகியோருடன் சுதந்திரப் போராட்டத்தின் போது பங்கேற்றார்.

சட்டமன்றத்தில்
--------------

1952 ஆம் ஆண்டு பீகாரின் பரேலி சட்டமன்ற தொகுதியில் போட்டியிட்டு வென்று சட்ட மேலவை உறுப்பினரானார். தொடர்ந்து பீகார் சட்ட மேலவை தலைவரானார்.
1957, 1977, 1980 ஆம் ஆண்டுகளிலும் பீகாரின் பரேலி சட்டமன்ற தொகுதியில் போட்டியிட்டு வென்று சட்ட மேலவை உறுப்பினரானார்.
1962 ஆம் ஆண்டு பீகாரின் கோபால்கஞ்ச் சட்டமன்ற தொகுதியில் போட்டியிட்டு வென்று சட்ட மேலவை உறுப்பினரானார்.

முதலமைச்சர்
-----------

1973 ஜூலை 02 முதல் 1975 ஏப்ரல் 11 வரை பீகார் முதல்வராக இருந்தார்.

நாடாளுமன்றத்தில்
----------------

* 1984 ஆம் ஆண்டு சீவான் மக்களவைத் தொகுதியில் மக்களவை உறுப்பினராக தேர்ந்தெடுக்கப்பட்ட இவர் பிரதமர் ராஜீவ் காந்தியின் அமைச்சரவையில் நகர்ப்புற மேம்பாட்டு அமைச்சராகவும் இருந்தார்.

1991 மற்றும் 1998 ஆம் ஆண்டுகளில் கோபால்கஞ்ச் நாடாளுமன்றத் தொகுதிகளில் இருந்து காங்கிரஸ் மற்றும் சமதா கட்சி சார்பில் மக்களவைக்கு தேர்ந்தெடுக்கப்பட்டார். உள்துறைக்குழு மற்றும் ஆலோசனைக்குழு உறுப்பினராக இருந்தார். 

* அவரது அரசியல் பாரம்பரியத்தை அவரது பேரன் ஆசிப் கபூர் முன்னெடுத்துச் செல்கிறார். ஆசிப் கபூர் அகில இந்திய காங்கிரஸ் கட்சியின் உறுப்பினராகவும், பீகார் பிரதேச காங்கிரஸ் கமிட்டியின் பொதுச் செயலாளராகவும் உள்ளார். 2010 பீகார் சட்டமன்றத் தேர்தலில் பீகாரின் கோபால்கஞ்ச் மாவட்டத்தில் உள்ள பராலி தொகுதியில் இந்திய தேசிய காங்கிரஸ் வேட்பாளராக போட்டியிட்டார்.

இறப்பு
------

கபூர் 10 ஜூலை 2004 அன்று பாட்னாவில் இறந்தார்.

வெளி இணைப்புகள்
---------------




1. ↑  Paswan's Muslim CM issue impractical: Cong பரணிடப்பட்டது 21 செப்டம்பர் 2012 at the வந்தவழி இயந்திரம், ExpressIndia.com, accessed March 2009
2. ↑  Chief Minister list பரணிடப்பட்டது 19 மார்ச் 2011 at the வந்தவழி இயந்திரம், cm.bih.nic.in, accessed March 2009
3. ↑  "Biographical Sketch of Member of 12th Lok Sabha". *loksabhaph.nic.in*. 2020-12-16 அன்று பார்க்கப்பட்டது.
4. ↑
5. ↑
6. ↑
7. ↑
8. ↑
9. ↑  "EX-Bihar CM Abdul Ghafoor passes away" (in en). ZeeNews. 10 July 2004. .
**வெனிஸ்** (அல்லது வெனிசு, இத்தாலிய மொழி: Venezia) இத்தாலி நாட்டின் வடகிழக்குப் பகுதியில் உள்ள ஒரு நகரம். இது ஒரு புகழ்பெற்ற சுற்றுலாப் பகுதியும் கூட. வெனிசு நகரே வெனிட்டோ பகுதியின் தலைநகரம். வெனிசு மொத்தம் 117 தீவுகளைக் கொண்டது. இவற்றின் ஊடே 150 வாய்க்கால்களும் ஓடுகின்றன. நிறைய சிறு பாலங்கள் இக்கால்வாய்களைக் கடக்க உதவுகின்றன. மேலும் கொண்டோலா எனப்படும் படகுகளும் போக்குவரத்திற்குப் பயன்படுகின்றன.

நிகழ்வுகள்
----------

வெனிஸ் நகரின் கடையின் வெளிப்பக்கத்தில் ஆண்டு வாரியாக நீர் அதிகமானதைக்காட்டும் படம்.
கால்வாய்களின் நகரம் என்று அழைக்கப்படும் இந்நகருக்கு அருகில் கடல்பகுதியில் ஏற்பட்ட புயலின் காரணமாக 2019 ஆம் ஆண்டு நவம்பர் 13 ஆம் திகதி அதிக அளவு கடல் நீர் உட்புகுந்தது. அப்போது ஏற்பட்ட அலையின் உயரம் 1.4 மீட்டரைத் தாண்டியதாக இத்தாலிய வானிலை ஆய்வாளர்கள் தெரிவித்தார்கள். இதன் காரணமாக இந்நகரின் 50 சதவீதம் தண்ணிருக்குள் மூழ்கடிக்கப்பட்டுள்ளது.

புகழ்பெற்ற வெனிசியர்கள்
-----------------------

* மார்க்கோ போலோ

மேற்கோள்கள்
-----------

1. ↑  Mezzofiore, Gianluca (November 15, 2019). "Italian council is flooded immediately after rejecting measures on climate change". CNN.. பார்த்த நாள்: 17 November 2019.
**மேரி வாட்சன் வைட்னே** *(Mary Watson Whitney)* (செப்டம்பர் 11, 1847 – ஜனவரி 20, 1921) ஓர் அமெரிக்க வானியலாளர் அவார். இவர் வாசர் வான்காணகத் தலைவராக 22 ஆண்டுகள் இருந்தார். இங்கு இவர் 102 அறிவியல் கட்டுரைகள் தன் வழிகாட்டுதலின்கீழ் வெளியிட்டுள்ளார்.

இளமையும் கல்வியும்
------------------

வைட்னே மசாசூசட்டில் உள்ள வால்தாமில் 1847 இல் பிறந்தார். இவரது தாயார் மேரிவாட்சன் கிரெகோர் ஆவார். இவரது தந்தையார் சாமுவேல் பட்ரிக் வைட்னே ஆவார். இவரது தந்தையார் வெற்றிகரமாக நில வணிகமும் கட்டிடம் கட்டும் பணியும் செய்து நல்ல செல்வந்தராக விளங்கியதால் தன் மகளை எளிதாக நல்ல கல்வியைத் தரமுடிந்தது. இவர் வால்தாம் பள்ளியில் படித்தார். கணிதத்தில் நல்ல திறமை பெற்றிருந்தார். இவர் பள்ளிக்கல்வியை 1863 இல் முடித்தார். இவர் 1865 இல் வாசர் கல்லூரியில் சேர்வதற்கு முன்பு ஓராண்டு தனிப்பயிற்சி பெற்றார். இங்கு இவர் வானியலாளராகிய மரியா மிட்செல்லைச் சந்தித்தார். இவர் வாசர் கல்லூரியில் உள்ளபோதே இவரது தந்தையார் இரந்துவிட்டுள்ளார். அண்ன்னும் கடலில் காணாமல் போயுள்ளான். இவர் தன் பட்ட்த்தை 1868 இல் பெற்றுள்ளார்.

இவர் 1869 முதல் 1870 வரை ஆர்வார்டில் பெஞ்சமின் பியர்சுவிடம் வானியக்க்கவியலிலும் பாடம் கற்றுள்ளார். அப்போது ஆர்வார்டில் பெண்கள் சேர்க்கப்படுவதில்லை என்பதால் விருந்தினராகப் பாடம் படித்தார். இவர் 1872 இல் வாசர் கல்லூரியில் முதுவர் பட்ட்த்தைப் பெற்றார். பின்னர் இவர் சூரிச் சென்று மூன்று ஆண்டுகள் கணிதவியலும் வானியக்கவியலும் கற்றார்.

தொழில்முறைப்பணி
---------------

வாசர் வான்காணகத்தில் மரியா மிட்செல்லிடம் உதவியாளராகச் சேர்வதற்கு முன் அமெரிக்காவில் தன் சொந்த நகருக்குத் திரும்பிவந்து உயர்நிலைப் பள்ளியில் ஆசிரியாகப் பணியாற்றினார். மரியா மிட்செல் 1888 இல் ஓய்வு பெற்றதும் இவர் வாசர் வான்காணகப் பேராசிரியராகவும் இயக்குநராகவும் பதவி ஏற்றுள்ளார். அங்கு இவர் உடல்நல்க் குறைவு காரணமாக 1915 ஓய்வு பெறும்வரை பணிபுரிந்தார்.

இவர் பணியில் இருந்தபோது இரட்டை விண்மீன்கள், மாறும் விண்மீன்கள் சிறுகோள்கள், வால்வெள்ளிகள் பற்ரி பயிற்றுவித்து ஆராய்ச்சியிலும் ஈடுபட்டார். ஒளிப்பட்த்தட்டுகளின் அளவீடுகளிலும் ஈடுபட்டார். இவரது வழிகாட்டுதலில் வாசர் வான்காணகம் 102 கட்டுரைகளை வெளியிட்டது. இவர் தன் தாயும் தங்கையும் 1889 இல் நோய்வாய்பட்ட்தால் அவர்களைக் கவனிக்க வான்காணகத்துக்கு அழைத்துக் கொண்டார். தன் பணியை பகுதிநேரமாகச் செய்தார். இரண்டாண்டுகளுக்குப் பிறகு அவர்கள் இறந்ததும், முழுநேரப் பணியில் ஈடுபட்டார். இவர் அமெரிக்க அறிவியல் மேம்பாட்டுக் கழகத்தின் ஆய்வுறுப்பினரும் வானியல், வானியற்பியல் கழகத்தின் பட்டய உறுப்பினரும் ஆவார்.

இறப்பு
------

இவர் நிமோனியா காய்ச்சலால் 1921 ஜனவரி 20 இல் வால்தாமில் இறந்தார்.]].

வெளி இணைப்புகள்
---------------

* Whitneygen.org

மேற்கோள்கள்
-----------

1. 1 2 3 4 5 6  "Mary Watson Whitney". *Vassar Encyclopedia*. Vassar College. 4 October 2012 அன்று பார்க்கப்பட்டது.
2. 1 2  "Mary W. Whitney". *Annual Report of the Maria Mitchell Association* **19**: 10. 1921. Bibcode: 1921MMAAR..19...10.. .. பார்த்த நாள்: 4 October 2012.